
Αριβ. ΥΠΠΟ/ΑΡΧ/Α1/Φ43/17534/825 (1) 

Όρια Αρχαιολογικού Χώρου Ροδινίου Ρόδου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόφη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα», 

2. Την ΥΠΠΟ/ΓΝΟΣ/49610/28.11.90 Κ.Υ.Α. (ΦΕΚ 
743/Β/29.11.90) «Εξαίρεση από τον περιορισμό των 
τριών υπογραφών», 

3. Τις διατάξεις του Κ.Ν. 5351/32 «Περί Αρχαιοτή¬ 
των», 

4. ΤοΝ. 1127/81 (ΦΕΚ 32/Α/81) «Περί κυρώσεως της, 
εις Λονδίνον, την 6η Μαιδυ 1969, υπογραφείσης Ευρω¬ 
παϊκής Συμβάσεως δια την προστασίαν της αρχαιολογικής 
κληρονομιάς», 


5. Την αρ. Α/Φ21/17270/1883/6.7.1976 Υ.Α. (ΦΕΚ 
917/Β/1976), με την οποία προσδιορίσθηκε ως το προς 
νότον όριο του χαρακτηρισθέντος ως «τόπου χρήζοντος 
ειδικής Κρατικής Προστασίας» Ροδινίου Ρόδου ή διερχό- 
μενη νοτίως του Χώρου αγροτική οδός, 

6. Την αρ. ΥΠΠΟ/ΑΡΧ/Α1/Φ22/266/9/4.3.1988 Υ.Α. 
(ΦΕΚ 187/Β/6.4.1988), με την οποία χαρακτηρίσθηκε ως 
αρχαιολογικός χώρος η περιοχή Ροδινίου, 

7. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 33/ 
26.9.1995 Πράξη του, αποφασίζουμε: 

Τροποποιούμε την αρ. ΥΠΠΟ/ΑΡΧ/Α1/Φ22/266/9/ 
4.3.1988 Υ.Α. και διορθώνουμε το προς Νότον όριο του 
Αρχ/κού Χώρου, ακολουθώντας (ως είχε καθορισθεί με 
την Υ.Α. του 1976 - αρ.5 των «Έχοντας υπ’ όψιν») το φυ¬ 
σικό όριο της υφιστάμενης οδού που διέρχεται δια των 
κτηματολογικών μερίδων 477 και 480, 

Τα άρια του Αρχαιολογικού Χώρου Ροδινίου σημειώνο¬ 
νται με διακεκομμένη γραμμή στο διάγραμμα, κλ, 1:2000, 
που συνοδεύει την παρούσα Απόφαση. 

Κατά τα λοιπά ισχύουν τα αναφερόμενα στην αρ. ΥΠ- 
ΠΟ/ΑΡΧ/Φ 22/266/9/4.3.1988 Υπουργική Απόφαση κή¬ 
ρυξης του εν λόγω Αρχαιολογικού Χώρου. 

Από τις διατάξεις της παρούσας Απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημσσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1996 

0 ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. 664 (2) 

Αναγνώριση Κυνηγετικού Συλλόγου στον Παλαμά Νομού 
Καρδίτσας. 

Ο ΠΕΡΙΦ/ΚΟΣ ΔΙΕΥΘΥΝΤΗΣ Ν. ΚΑΡΔΙΤΣΑΣ 
Έχοντας υπόψη: , 

, 1 . Τις διατάξεις του άρθρου 266 Ν.Δ. 86/69 «Περί Δασι¬ 
κού Κώδικα», όπως έχουν αντικατασταθεί οι παράγραφοι 
4 και 6 αυτού με το άρθρο 11 Ν. 177/75. 

2. Την αριθ. 25234/1637/7.4.76 (ΦΕΚ 640/Β74.5.76) 
απόφαση του Υφυπουργού Γεωργίας «περί έγκρισης των 
καταστατικών Κυνηγετικών Συλλόγων κ.λπ». 

3. Τα αριθ. 4819/25.7.90, 7454/4.10.91, 7145/ 
24.9.91 έγγραφα του Δασαρχείου Καρδίτσας. 

4. Τις αριθ. 87468/3876/91 π.ε./19.7.94, 80638/ 

3623/9.8.94, 65221/842/14.2.96, 69236/1337/ 

20.3.96 και 60539/863/21.2.95 Δ/γές Υπ. Γεωργίας. 

5. Τις διατάξεις των Π.Δ. 94/93 «Περί μεταβίβασης αρ¬ 
μοδιοτήτων στους Νομάρχες». 

6. Το Ν. 2240/94 «Συμπλήρωση διατάξεων για τη Νομ. 
Αυτ/ση και άλλες διατάξεις», αποφασίζουμε: 

Αναγνωρίζουμε ως συνεργαζόμενο με το Υπ. Γεωργίας 
τον Κυνηγετικά Σύλλογο Παλαμά με έδρα τον Παλαμά και 
με περιφέρεια του Δήμου Παλαμά και των Κοινοτήτων, 
Άγιος Δημήτριος, Αστρίτσα, Βλοχάς, Ιτέα με τον Συνοικι¬ 
σμό Ηλιά, Κοσκινά με τον συνοικισμό Ψαθοχώρας, Μάρκο, 
Μεταμόρφωση, Ορφανά, Πέτρινο, Συκεώνα, Φύλλο, με 
τον συνοικισμό Αμπελώνας, Γοργοβίτες, Ερμίτσι και 
Λεύκη. 

Η παραπάνω περιφέρεια αποσπάται από την περιφέ¬ 
ρεια του Κυνηγ. Συλλόγου Καρδίτσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 4 Απριλίου 1996 

Ο Περιφερειακός Διευθυντής 
ΧΡΗΣΤΟΣ ΘΕΟΔΩΡΟΥ 

Αριθ. 4738 (3) 

Ψήφιση Ο.Ε.Υ. του Συμβουλίου Περιοχής της 12ης Εδα¬ 
φικής Περιφέρειας Ν. Λάρισας. 

Ο ΠΕΡΙΦ/ΚΟΣ ΔΙΕΥΘΥΝΤΗΣ Ν. ΛΑΡΙΣΑΣ 
Έχοντας υπόψη: 

1. Τις διατάξεις: 

Α. Του άρθρου 8 παρ. 5 του Ν. 2309/95 

Β. Των άρθρων 34, 35, 36, 15 και 38του Ν. 2190/94 

Γ. Του άρθρου 2 του Ν. 2081/92. 

2. Την 11/96 γνωμοδότηση του Υπηρεσιακού Συμβου¬ 
λίου Υπαλλήλων Ο.Τ.Α. που διατυπώθηκε στο 196 πρα¬ 
κτικό του. 

3. Την 1/95 απόφαση του Διοικητικού Συμβουλίου Πε¬ 
ριοχής της 12ης Εδαφικής Περιφέρειας Ν. Λάρισας «περί 
ψηφίσεως του Ο.Ε.Υ. του Συμβουλίου», αποφασίζουμε: 

Εγκρίνουμε την αριθ. 1/95 απόφαση του Δ.Σ. του Συμ¬ 
βουλίου Περιοχής της 12ης Εδαφικής Περιφέρειας Ν. Λά¬ 
ρισας, με την οποία ψηφίζεται ο Ο.Ε.Υ. του Συμβουλίου 
που έχει ως εξής: 

Αρθρο 1 

θέσεις Διοικητικού Προσωπικού. 

Μία (1) θέση κατηγορίας ΔΕΙ Διοικητικού με βαθμό Δ-Α 

Δύο (2) θέσεις κατηγορίας ΥΕ16 εργατών καθαριότη¬ 


τας με βαθμό Ε-Β. 

Μία (1) θέση κατηγορίας ΤΕ19 Πληροφορικής με βαθμό 
Δ-Α 

Μία (1) θέση κατηγορίας ΔΕ29 Οδηγών Αυτοκινήτων με 
βαθμό Δ-Α. 

Άρθρο 2 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ποινές, τη λύση της υπαλληλικής σχέσης και 
νοσοκομειακή περίθαλψη, τα έξοδα κηδείας των μονίμων 
υπαλλήλων που προβλέπονται από τον οργανισμό, ρυθμί¬ 
ζονται από τις διατάξεις του Ν. 1832/89, καθώς και των 
διαταγμάτων που εκδίδονται σε εκτέλεση των ανωτέρω 
νόμων. 

Άρθρο 3 

Αρμοδιότητες και αντικείμενα του τμήματος, στην αρ¬ 
μοδιότητα του τμήματος ανήκει όλο το προσωπικό της 
Υπηρεσίας του Συμβουλίου Περιοχής καθώς και κάθε 
άλλη αρμοδιότητα που ανατίθεται από τους Ο.Τ.Α. μέλη 
του Σ.Π. 

Αναλυτικότερα: 

α) Διεξάγει την προσωπική αλληλογραφία του Προέ¬ 
δρου του Σ.Π. και τηρεί το αρχείο αυτής, 
β) Τηρεί ιδιαίτερο Πρωτόκολλο εισερχομένων και εξερ- 
χομένων εγγράφων, τα οποία διεκπεραιώνει στις αρμόδιες 
υπηρεσίες. 

γ) Προγραμματίζει τις ημέρες και ώρες που ο Πρόεδρος 
μπορεί να δέχεται διάφορες Επιτροπές, Συλλόγους και 
Πολίτες. 

δ) Τηρεί ημερολόγιο των προσωπικών επαφών του Προ¬ 
έδρου εντός και εκτός Σ.Π. 

ε) Παραλαμβάνει από τους υπηρεσιακούς παράγοντες 
τους φακέλλους των εγγράφων που πρέπει να υπογρα- 
φούν από τον Πρόεδρο. 

στ) Παρακολουθεί όλη τη δραστηριότητα του Σ.Π. 
ζ) Αναλαμβάνει τη συγγραφή των κειμένων και επιστο¬ 
λών του Προέδρου. 

η) Αναλαμβάνει τη δακτυλογράφιση και διεκπεραίωση 
της αλληλογραφίας των υπηρεσιών του Σ.Π. 

θ) Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

ι) Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. 

ια) Επιμελείται της καθημερινής αποδελτίωσης του Τύ¬ 
που. 

ιβ) Είναι υπεύθυνο για την εφαρμογή όλων των νόμων 
και διαταγμάτων που αφορούν στο πόσης φύσεως προσω¬ 
πικό του Σ.Π. και ασκεί τις αρμοδιότητες που απορρέουν 
από τον Κώδικα κατάστασης Δημοτικών και Κοινοτικών 
Υπαλλήλων (Ν. 1188/81). 

ιγ) Τηρεί μητρώο, ευρετήριο και τους ατομικούς φακέλ¬ 
λους, του μόνιμου και με σχέση εργασίας Ι.Δ. προσωπι¬ 
κού. 

ιδ) Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων, 
ιε) Εφαρμόζει το Πειθαρχικό Δίκαιο, 
ιστ) Καταρτίζει τις ονομαστικές καταστάσεις των μονί¬ 
μων υπαλλήλων του Σ.Π. κατά κλάδο και βαθμό, όπως ορί¬ 
ζουν οι σχετικές διατάξεις και συντάσσει τα σχέδια Οργα¬ 
νισμού Εσωτερικής Υπηρεσίας. 

ιζ) Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή του κατάσταση. 

ιη) Διεκπεραιώνει κάθε υπόσχεση που έχει σχέση με τη 
χορήγηση της σύνταξης και των παροχών στο οικείο Τα¬ 
μείο Ασφάλισης των υπαλλήλων του Ε.Π., που φεύγουν 
από την υπηρεσία καθώς και την αναγνώριση και εξαγορά 
της προϋπηρεσίας τους, όπως και κάθε υπόθεση που έχει 
σχέση με τη συνταξιοδότηση του Ι.Δ. προσωπικού και την 
καταβολή της προβλεπόμενης από το νόμο αποζημίω¬ 
σης. 

ιθ) Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

ικ) Εκδίδει ή κοινοποιεί εγκυκλίους που αφορούν στην 
υπηρεσιακή κατάσταση του προσωπικού και τό ενημερώ¬ 
νει για τα προγράμματα επιμόρφωσής του. 

κ) Φροντίζει για την ορθολογική κατανομή του προσωπι¬ 
κού, ώστε να λειτουργούν εύρυθμα οι Υπηρεσίες. 

κα) Εισηγείται στον Πρόεδρο για τα προσωπικά αιτή¬ 
ματα των υπαλλήλων. 

κβ) Εισηγείται στον Πρόεδρο για τη συγκρότηση ανα¬ 
γκαίων επιτροπών και ομάδων εργασίας. 

κγ) Παρακολουθεί τη μισθοδοτική κατάσταση όλων των 
εργαζομένων στο Σ.Π. και εκδίδει τις σχετικές βεβαιώσεις 
και πιστοποιητικά όποτε ζητούνται. 

κδ) Τηρεί βοηθητικούς φακέλλους και βιβλία που κατά 
την κρίση του προϊσταμένου είναι αναγκαία για την εύ¬ 
ρυθμη λειτουργία του τμήματος. 

κε) Καταρτίζει σε συνεργασία με τις αρμόδιες υπηρε¬ 
σίες του Σ.Π. τον προϋπολογισμό Εσόδων-Εξόδων και τον 
υποβάλλει έγκαιρα αρμοδίως. 

στ) Παρακολουθεί την πορεία εκτέλεσης του Προϋπο¬ 
λογισμού Εσόδων-Εξόδων, εισηγείται την αναμόρφωσή 
του, την εγγραφή νεών εσόδων και τη χορήγηση συμπλη¬ 
ρωματικών πιστώσεων. 

κζ) Συγκεντρώνει και εντάσσει στο Μηχανογραφικά σύ¬ 
στημα όλα τα στοιχεία του Προϋπολογισμού. 

κη) Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για τη σύνταξη εκθέ¬ 
σεων δαπανών, όταν οι εγκεκριμένες απορροφώνται. 

κθ) Τηρεί Αρχείο ετησίων απολογισμών Εσόδων- 
Εξόδων του Σ.Π. σύμφωνα με τα απολογιστικά στοιχεία 
που συντάσσει το Ταμείο. 

λ) Προγραμματίζει και παρακολουθεί την πορεία των 
Εσόδων-Εξόδων του Προϋπολογισμού και εισηγείται τη 
σωστή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. 

λα) Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν στο Σ.Π. και 
είναι χρήσιμα για τις προβλέψεις του Προϋπολογισμού. 

λβ) Παρακολουθεί τα εγκεκριμένα δάνεια του Σ.Π. και 
τηρεί πίνακες ετησίων τοκοχρεωλυτικών δόσεων για κάθε 
περίπτωση ενημερώνοντας πάντοτε το Ταμείο του Σ.Π. 

λγ) Εισηγείται την αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρωμα¬ 
τικών και εκτάκτων πιστώσεων. 

λδ) Επιμελείται της ασφάλισης των κινητών και ακινή¬ 
των του Σ.Π. 

λε) Φροντίζει για την υπογραφή των Χρηματικών Ενταλ¬ 
μάτων από τον Πρόεδρο, την καταχώρησή τους στο μηχα¬ 
νογραφικό σύστημα και την αρχειοθέτηση των ΧΕΠ με τα 
δικαιολογητικά τους. 

λστ) Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 


για τη δυνατότητα έκδοσης ΧΕΠ. 

λζ) Ασχολείται με την προμήθεια πόσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίες του Σ.Π, και προσπαθεί να επιτυγχάνει τη συμ- 
φερότερη τιμή με την παρακολούθηση των τιμών της αγο¬ 
ράς, χωρίς να παραγνωρίζει την ποιότητά του προς προμή¬ 
θεια υλικού. 

λη) Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του 
πόσης φύσης υλικού των έργων και την υπογραφή τους 
από τις αντίστοιχες Επιτροπές παραλαβής, τη φύλαξη του 
υλικού στην αποθήκη του Σ.Π. και την καταχώρησή του 
στα οικεία βιβλία αποθήκης. 

λθ) Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

μ) Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από τα αντί¬ 
στοιχα βιβλία. 

μα) Διενεργεί κάθε πράξη σχετική με τη διαχείριση του 
υλικού, τη φύλαξή του στις αποθήκες και τη διάθεσή του 
βάσει διατακτικών της αρμόδιας υπηρεσίας. 

μβ) Μεριμνά για την έγκαιρη ανανέωση των υλικών που 
πρόκειται να εξαντληθούν. 

μγ) Διαβιβάζει στο Γενικό Χημείο του Κράτους για 
έλεγχο και αξιολόγηση τα είδη για τα οποία υπάρχουν ειδι¬ 
κοί όροι στις σχετικές συμβάσεις, 
μδ) Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

με) Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες, 
και την επιβολή ποινικής ρήτρας σε περίπτωση εκπροθέ¬ 
σμων παραδόσεων όπως καθορίζεται στις συμβάσεις ή τις 
διακηρύξεις. 

μστ) Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

μζ) Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

μη) Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβάνει τις εισπράξεις κ.λπ. 

μθ) Εκδίδει τα γραμμάτια εισπράξεως των διαφόρων 
εσόδων. 

ν) Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

να) Επιμελείται την αναγκαστική είσπραξη των οφειλών 
και τηρεί τα από το νόμο προβλεπόμενα βιβλία καταχωρή- 
σεως κατασχέσεων κ.λπ. 

νβ) Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το σκοπό βιβλία. 

νγ) Τηρεί όλα τα από το νόμο προβλεπόμενα λογιστικά 
βιβλία εσόδων κ.λπ. 

νδ) Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικείες δια¬ 
τάξεις περί λογιστικού των Δήμων και Κοινοτήτων. 

νε) Τηρεί τα προβλεπόμενα από το νόμο λογιστικά βι¬ 
βλία εξόδων, καταρτίζει τους μηνιαίους και ετήσιους λο- 

γαριασμούς της διοχειρίσεως εξόδων, συντάσσει τους 
στατιστικούς πίνακες που υποβάλλονται στις Δημόσιες 
Υπηρεσίες, συγκεντρώνει τα στοιχεία που απαιτούνται για 
τον ετήσιο απολογισμό εξόδων και καταρτίζει τον απολο¬ 
γισμό αυτό. 

νστ) Επιμελείται της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

νζ) Επιμελείται την κοινοποίηση των ατομικών ή γενικών 
ή ειδικών προσκλήσεων προς τους οφειλέτες. 

νη) Ενεργεί την πίστωση των πληρωμάτων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

νθ) Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των Υπηρεσιών του Σ.Π. 
και επιβλέπει τη σωστή και αποτελεσματική λειτουργία 
των εγκατεστημένων υπολογιστών στις Υπηρεσίες αυ¬ 
τές. 

ξ) Παρακολουθεί, μελετά και αναλύει τα στατιστικά 
στοιχεία των υπηρεσιών του Σ.Π. αλλά και όσων άλλων 
προέρχονται από διάφορες πηγές πληροφόρησης, με 
αποκλειστική εντολή του Προέδρου. 

ξα) Παρέχει πληροφορίες, πίνακες και ό,τι άλλο στατι¬ 
στικό στοιχείο ήθελε ζητηθεί από τις υπηρείες του Σ.Π. 
και μόνο για τις δικές τους ανάγκες. 

ξβ) Παρέχει υπηρεσίες που αφορούν στην αστική και 
δημοτική κατάσταση των πολιτών. 

ξβ) Παρέχει υπηρεσίες που αφορούν στην καθαριό¬ 
τητα. 

ξδ) Παρέχει υπηρεσίες που αφορούν στη μεταφορά μα¬ 
θητών με σχολικά λεωφορεία. 

ξε) Παρέχει υπηρεσίες που αφορούν στη διοργάνωση 
πολιτιστικών εκδηλώσεων κλπ. 

ξστ) Παρέχει υπηρεσίες που αφορούν στη χορήγηση 
αδειών λειτουργίας καταστημάτων κ.λπ. 

ξζ) Ακόμα ενημερώνει τους πολίτες για τα δικαιώματά 
τους και τις ενέργειες που απαιτούνται για τη διεκπεραί¬ 
ωση των υποθέσεών τους και τους εφοδιάζει με τα απα¬ 
ραίτητα πληροφοριακά στοιχεία και διαθέσιμα έντυπα που 
έχουν θέσει στη διάθεσή του οι Δημόσιες Υπηρεσίες και οι 
ΟΤΑ μέλη του. 

ξη) Κατευθύνει τους πολίτες στη διεκπεραίωση των 
υποθέσεών τους, και τους συμβουλεύει για την αντιμετώ¬ 
πιση των προβλημάτων τους. 

ξθ) Κατευθύνει και οργανώνει την επικοινωνία των πολι¬ 
τών με τις υπηρεσίες του Σ.Π. 

ο) Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Σ.Π. και τη 
λήψη μέτρων που τους αφορά στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

Αρθρο 4 

Οικονομικοί υπάλληλοι. 

Στην αρμοδιότητα της οικονομικής υπηρεσίας ανήκουν: 
α) η σύνταξη οικονομικών μελετών, β) η παρακολούθηση 
Προγραμμάτων Ευρωπαϊκής Ένωσης και υλοποίηση αυ¬ 
τών, γ) η κατάρτιση των μεσοχρονίων και ετησίων τοπικών 
αναπτυξιακών προγραμμάτων της περιοχής, δ) η αξιοποί¬ 
ηση των πλουτοπαραγωγικών πόρων διακοινοτικής ή δια¬ 
δημοτικής σημασίας, ε) η διατύπωση προτάσεων για την 
κατάρτιση των μεσοχρονίων νομαρχιακών αναπτυξιακών 
προγραμμάτων, και στ) κάθε άλλη σχετική αρμοδιότητα 
που ήθελε ανατεθεί από τους ΟΤΑ μέλη του Σ.Π. 


Αρθρο 5 

Στην αρμοδιότητα αυτή ανήκουν: α) Σύνταξη μελετών 
εκτέλεσης έργων και προμηθειών, β) Παρακολούθηση και 
επίβλεψη έργων του Σ.Π. γ) Σύνταξη συγκριτικών πινάκων 
και λογαριασμών των έργων του Σ.Π. δ) Παροχή τεχνικών 
συμβουλών τόσο στον Πρόεδρο του Δ.Σ., όσο και στα μέλη 
αυτού, ε) Υλοποίηση του πολεοδομικού Σχεδιασμού στα 
πλαίσια των εγκεκριμένων ζωνών οικιστικού ελέγχου 
(ΖΟΕ) των Ειδικών Χωροταξικών Μελετών και τήρηση των 
δεδομένων του κτηματολογίου της περιοχής του Σ.Π. στ) 
Μέριμνα για την εκτέλεση και λειτουργία διακοινοτικών 
και διαδημοτικών έργων τεχνικής υποδομής και κοινωνι¬ 
κού εξοπλισμού, ζ) Μέριμνα για την προστασία του περι¬ 
βάλλοντος σε θέματα διακοινοτικής ή διαδημοτικής συ¬ 
νεργασίας. η) Κάθε άλλη σχετική αρμοδιότητα που ήθελε 
ανατεθεί από τους ΟΤΑ μέλη του Σ.Π. 

Αρθρο 6 

Αρμοδιότητες και αντικείμενα υπηρεσίας καθαριότητας. 

Οδηγοί αυτοκινήτων - Οδηγοί απορριμματοφόρων: 
α) Μεριμνά για τη σωστή λειτουργία και συντήρηση των 
αυτοκινήτων. 

β) Μεριμνά για την ομαλή και απρόσκοπτη τήρηση του 
προγράμματος καθαριότητας στις Κοινότητες του Σ.Π. 
γ) Τήρηση του Κανονισμού Καθαριότητας, 
δ) Μεριμνά για τη φύλαξη των αποδείξεων προμήθειας 
καυσίμων και συντήρησης των αυτοκινήτων καθώς και βι¬ 
βλίων με τις χιλιομετρικές αποστάσεις που διανύει ημερη- 
σίως και το χρόνο παραλαβής των απορριμμάτων από κάθε 
κοινότητα μέχρι το χρόνο διάθεσης. 

ε) Κάθε άλλη σχετική αρμοδιότητα που θα ανατεθεί από 
το Σ.Π. 

Αρθρο 7 

Εργάτες Καθαριότητας. 

α) Φροντίζουν για τη συλλογή των απορριμμάτων από τις 
Κοινότητες - Μέλη του Σ.Π. τα οποία έχουν τοποθετηθεί 
σε σακκούλες ή σε κάδους απορριμμάτων, 
β) Επιμελούνται και άλλων εργασιών που έχουν σχέση 
με την καθαριότητα είτε καθάρισμα πλατειών, κοινοχρή¬ 
στων χώρων, κήπων, οδών κ.λπ. των εγκαταστάσεων του 
Συμβουλίου όταν δεν ασχολούνται στην αποκομιδή απορ¬ 
ριμμάτων. 

γ) Δύνανται να αναλάβουν την οδήγηση απορ/των όταν 
διαθέτουν το ανάλογο δίπλωμα σε περίπτωση ανάγκης. 

δ) Κάθε άλλη σχετική αρμοδιότητα που ήθελε ανατεθεί 
από τους ΟΤΑ μέλη του Σ.Π. και του Προϊσταμένου τους. 

Αρθρο 8 

Του προσωπικού προΐσταται ο Πρόεδρος του Συμβου¬ 
λίου Περιοχής και σε δεύτερο βαθμό ο Προϊστάμενος των 
Διοικητικών Υπηρεσιών ο κατά βαθμό ανώτερος υπάλ/ 
λος. 

Άρθρο 9 

Σε όλους τους υπαλλήλους μπορούν να ανατεθούν επι¬ 
πλέον αρμοδιότητες μετά από απόφαση του Προέδρου ο 
οποίος και συντάσσει εκθέσεις αξιολόγησης των υπηρε- 
τούντων υπαλλήλων στο Σ.Π. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Σ.Π. της 11 Εδα- 

φικής Περ/ρειας η οποία δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, θ Μαρτίου 1996 

Ο Περιφερειακός Διευθυντής 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 180 (4) 

Αίτηση ασφαλιστικών μέτρων της εταιρείας «ΖΟΥΖΟΥ - 

ΑΝΩΝΥΜΗ ΕΜΠΟΡΙΚΗ & ΕΙΣΑΓΩΓΙΚΗ ΕΤΑΙΡΙΑ ΠΑΙ¬ 
ΔΙΚΩΝ ΕΙΔΩΝ ΚΑΙ ΕΝΔΥΜΑΤΩΝ» κατά της εταιρείας 

«ΚΡΟΚΟΛΑΝΤ Α.Β.Ε.Ε.». 

ΑΠΟΦΑΣΗ ΑΡΙΘ. 24/1996 
Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α' 

Συνεδρίασε στην αίθουσα 611 του Υπουργείου Εμπο¬ 
ρίου, την 28η Μαρτίου 1995 και ώρα 10 π.μ. με την εξής 
σύνθεση: 

Προεδρεύων: Νικόλαος Σακελλαρόπουλος. 

Μέλη: Ανδρέας Κίτσος, κωλυομένου του τακτικού μέ¬ 
λους Κωνσταντίνου Ηλιόπουλου, (εισηγηγής). 

Γεώργιος Τριανταφυλλάκης, κωλυομένου του τακτικού 
μέλους Λεωνίδα Νικολούξου. 

Ηλίας Σουφλερός, κωλυομένου του τακτικού μέλους 
Δημητρίου Τζουγανάτου. 

Γραμματέας: Αλεξάνδρα-Μαρία Ταραμπίκου. 

θέμα της συνεδρίασης η από 29.2.1996 αίτηση ασφα¬ 
λιστικών μέτρων της Ανώνυμης Εταιρείας με την επωνυμία 
«ΖΟΥΖΟΥ - ΑΝΩΝΥΜΗ ΕΜΠΟΡΙΚΗ & ΕΙΣΑΓΩΓΙΚΗ ΕΤΑΙ¬ 
ΡΕΙΑ ΠΑΙΔΙΚΩΝ ΕΙΔΩΝ ΚΑΙ ΕΝΔΥΜΑΤΩΝ» κατά της 
Εταιρείας με την επωνυμία «ΚΡΟΚΟΛΑΝΤ ΑΒΕΕ». 

Την καταγγέλλουσα εταιρεία «ΖΟΥΖΟΥ Α.Ε.» που 
εδρεύει στη Ν. Ερυθραία Αττικής, οδός Ελ. Βενιζέλου 
169, εκπροσώπησε νόμιμα ο Πρόεδρος του Διοικητικού 
Συμβουλίου και Διευθύνων Σύμβουλος, Κωνσταντίνος Οι- 
κονομίδης, οποίος παρέστη μετά του πληρεξουσίου της 
δικηγόρου, Ιωάννη X. Οικονόμου (ΑΜ ΔΣΑ 13775). 

Την καταγγελλόμενη εταιρεία «ΚΡΟΚΟΛΑΝΤ ΑΒΕΕ» 
που εδρεύει στον Πειραιά, οδός Κωνσταντινουπόλεως 47, 
εκπροσώπησε νόμιμα ο Διευθύνων Σύμβουλος αυτής Θε¬ 
όφιλος Τραγάκης, ο οποίος παρέστη μετά του πληρεξου¬ 
σίου της δικηγόρου, Ιωσήφ Ε. Παράσχου (ΑΜ ΔΣΑ 7601). 

Στην αρχή της συζητήσεως ετέθη υπόψη από τον Προε- 
δρεύοντα Ν. Σακελλαρόπουλο το θέμα της υπόθεσης και 
το περιεχόμενο της εισήγησης της Γραμματεΐας της Επι¬ 
τροπής Ανταγωνισμού, η οποία έγκαιρα είχε γνωστοποιη¬ 
θεί στους παριστάμενους και στην οποία προτείνεται η 
απόρριψη της αιτήσεως. 

Στη συνέχεια έλαβαν το λόγο τόσο η καταγγέλλουσα 
όσο και η καθ' ης η καταγγελία εταιρεία οι οποίες ανέπτυ¬ 
ξαν τις απόψεις τους και έδωσαν τις πληροφορίες και τις 
διευκρινίσεις που ζήτησαν ο Πρόεδρος και τα μέλη της 
Επιτροπής, που έλαβαν το λόγο και η μεν πρώτη (η καταγ- 
γέλλουσα) ζήτησε την παραδοχή της αιτήσεως, η δε δεύ¬ 
τερη την απόρριψή της, αναφέρθηκαν δε και οι δύο στα 
υπομνήματά τους για την κατάθεση των οποίων δόθηκε 
προθεσμία από την Επιτροπή μέχρι τις 2 Απριλίου 1996. 

Η Επιτροπή Ανταγωνισμού συνήλθε σε διάσκεψη την 5η 
Απριλίου 1996 και ώρα 9.30 π.μ. στην αίθουσα 611 του 
Υπουργείου Εμπορίου, κατά την οποία, αφού έλαβε 
υπόψη της τα στοιχεία του φακέλλου, την εισήγηση της 
Γραμματείας της Επιτροπής Ανταγωνσμού, τις απόψεις 


που διατύπωσαν, εγγράφως και προφορικώς τα ενδιαφε¬ 
ρόμενο μέρη κατά τη συζήτηση της υποθέσεως, καθώς 
επίσης τα κύρια και συμπληρωματικά υπομνήματα τα 
οποία υπέβαλαν, σκέφθηκε ως εξής: 

Με την από 14 Μαρτίου 1996 αίτησή της και μετά από 
την υποβολή σχετικής καταγγελίας, η εταιρεία με την 
επωνυμία «ΖΟΥΖΟΥ ΑΝΩΝΥΜΗ ΕΜΠΟΡΙΚΗ & ΕΙΣΑΓΩ¬ 
ΓΙΚΗ ΕΤΑΙΡΕΙΑ» ζητεί την λήψη ασφαλιστικών μέτρων 
κατά της εταιρείας με την επωνυμία «ΚΡΟΚΟΛΑΝΤ 
ΑΒΕΕ» ισχυριζόμενη ότι η εναντίον της συμπεριφορά της 
καθ’ ής συνιστά καταχρηστική εκμετάλλευση σχέσης οι¬ 
κονομικής εξάρτησης (άρθρο 2α, Ν. 703/77, όπως ισχύει 
σήμερα). 

Κατά μεν τη διάταξη του άρθρου 2ατου Ν. 703/77 (παρ. 
2 του άρθρου 2 του Ν. 703/77, που προστέθηκε με το άρ¬ 
θρο 16 του Ν. 2000/91 και μετατράπηκε σε αυτοτελές 
άρθρο 2α με το άρθρο 1 παρ. 2 του Ν. 2296/95) απαγο¬ 
ρεύεται η καταχρηστική εκμετάλλευση από μία ή περισσό¬ 
τερες επιχειρήσεις, της σχέσης οικονομικής εξάρτησης, 
στην οποία βρίσκεται προς αυτή ή αυτές μία επιχείρηση, η 
οποία κατέχει θέση πελάτη ή προμηθευτή τους ακόμη και 
ως προς ένα ορισμένο είδος προϊόντων ή υπηρεσιών και 
δεν διαθέτει ισοδύναμη εναλλακτική λύση. Η καταχρη¬ 
στική αυτή εκμετάλλευση της σχέσης οικονομικής εξάρ¬ 
τησης μπορεί να συνίσταται ιδίως στην επιβολή αυθαιρέ¬ 
των όρων συναλλαγής, στην εφαρμογή διακριτικής μετα¬ 
χείρισης ή στην αιφνίδια και αδικαιολόγητη διακοπή μα¬ 
κροχρονίων εμπορικών σχέσεων, κατά δε τη διάταξη του 
άρθρου 9 παρ. 4 του ίδιου νόμου, όπως τροποποιήθηκε με 
το άρθρο 22 του Ν. 2000/91 και αντικαταστάθηκε με το 
άρθρο 4 παρ. 6 του Ν. 2296/1995 «η Επιτροπή Ανταγωνι¬ 
σμού είναι αποκλειστικά αρμόδια να λάβει ασφαλιστικά 
μέτρα αυτεπάγγελτα, κατόπιν αίτησης αυτού που έχει 
υποβάλει καταγγελία κατά το άρθρο 24 του παρόντος νό¬ 
μου, ή κατόπιν αίτησης του Υπουργού Εμπορίου, όταν πι¬ 
θανολογείται παράβαση των άρθρων 1,2 και 2α του παρό¬ 
ντος νόμου και συντρέχει επείγουσα περίπτωση προς 
αποτροπή άμεσα επικείμενου κινδύνου ανεπανόρθωτης 
βλάβης στον αιτοϋντα ή στο δημόσιο συμφέρον». 

Από τις διατάξεις αυτές σαφώς προκύπτει ότι για τη 
λήψη ασφαλιστικών μέτρων από την Επιτροπή Ανταγωνι¬ 
σμού (Ε.Α.) κατ’ εφαρμογή της πρώτης από τις παραπάνω 
διατάξεις, απαιτείται να συντρέχουν σωρευτικώς οι εξής 
προϋποθέσεις: 

1) ύπαρξη σχέσης οικονομικής εξάρτησης μεταξύ μίας 
επιχείρησης που παράγει η προμηθεύει ορισμένα προϊό¬ 
ντα και μίας άλλης επιχείρησης που είναι πελάτης της 
πρώτης και αγοράζει ή προμηθεύεται τα προϊόντα αυτά 
από εκείνη, 

2) καταχρηστική εκμετάλλευση της σχέσης αυτής, τέ¬ 
τοια δε εκμετάλλευση αποτελεί και η αιφνίδια και αδικαιο¬ 
λόγητη διακοπή υφιστάμενων, μεταξύ των δύο επιχειρή¬ 
σεων από πολλών ετών εμπορικών συναλλαγών και 

3) η επιχείρηση που κατέχει θέση πελάτη να μη διαθέτει 
ισοδύναμη εναλλακτική λύση, δηλαδή να μη μπορεί να 
αγοράζει ή προμηθεύεται από άλλη επιχείρηση τα ίδια ή 
παρόμοια ή άλλα προϊόντα με τα οποία να αναπληρώνει τις 
πωλήσεις των προϊόντων εκείνων τις οποίες δεν θα πραγ¬ 
ματοποιεί εφεξής, λόγω της διακοπής της συνεργασίας με 
την μέχρι τότε πωλήτρια ή προμηθεΰτρια επιχείρηση. Ειδι¬ 
κότερα, σχέση οικονομικής εξάρτησης μπορεί να υπάρχει 
όταν ο επιχειρηματίας που αγοράζει ή προμηθεύεται προ¬ 
ϊόντα από άλλον επιχειρηματία έχει προσαρμόσει σε τέ- 

τοιο βαθμό την επιχείρηση του στις ανάγκες εμπορίας των 
προϊόντων του άλλου, ώστε να μη μπορεί να στραφεί σε 
εναλλακτικές πηγές προμήθειας χωρίς να υποστεί σοβα¬ 
ρές οικονομικές θυσίες ή όταν τα προϊόντα της επιχείρη¬ 
σης που τα πωλεί ή τα προμηθεύει στην άλλη επιχείρηση 
έχουν τέτοια ποιότητα και φήμη, ώστε η επιχείρηση που τα 
προμηθεύεται και τα πωλεί, όταν παύσει να τα διαθέτει 
στους καταναλωτές της, να μη μπορεί να παραμείνει 
ανταγωνιστική, διότι οι καταναλωτές αναμένουν ευλόγως 
ότι θα βρούν τα προϊόντα αυτά σε όλα σχεδόν τα παρόμοια 
καταστήματα. 

Εξάλλου για τη λήψη ασφαλιστικών μέτρων δεν αρκεί να 
πιθανολογείται παράβαση της παραπάνω διάταξης του άρ¬ 
θρου 2α αλλά προσαπαιτείται να συντρέχει και επείγουσα 
περίπτωση προς αποτροπή άμεσα επικείμενου κινδύνου 
ανεπανόρθωτης βλάβης στην αιτούσα επιχείρηση ή στο 
δημόσιο συμφέρον. 

Από την έρευνα της Γραμματείας της Επιτροπής Αντα¬ 
γωνισμού, από την ενώπιον της Επιτροπής συζήτηση της 
υποθέσεως και από όλα τα εκατέρωθεν προσαχθέντα και 
επικαλούμενα αποδεικτικά μέσα προέκυψαν τα εξής: 

Η αιτούσα διατηρεί στην Ν. Ερυθραία Αττικής κατά¬ 
στημα πωλήσεως παιδικών ενδυμάτων, υποδημάτων και 
συναφών ειδών, στο οποίο, μεταξύ των άλλων, πωλοϋσε 
μέχρι του παρελθόντος έτους και παιδικά υποδήματα της 
καθ’ ής (ΟΓΟοοάίίίπο), κατόπιν σύμβασης συνεργασίας που 
είχε καταρτιστεί μεταξύ των δύο εταιριών προ διετίας πε¬ 
ρίπου προφορικώς και σε εκτέλεση της οποίας η καθ' ής 
ανέθεσε στην αιτούσα την πώληση παιδικών υποδημάτων 
«ΟοοοάίΙίηο» στη σχετική αγορά των βορείων προαστίων. 
Από του μηνός Ιουνίου 1994, η καθ' ής επικαλούμενη 
ασυνέπεια της απούσας στις έναντι της υποχρεώσεις της 
(καθυστέρηση πληρωμών, έκδοση επιταγών προς εξό¬ 
φληση των υποχρεώσεών της 10μηνης ή 12μηνης λήξης, 
έναντι θμηνης το πολύ των άλλων πελατών της κ.λπ.), 
έπαυσε να προμηθεύει στην αιτούσα τα προϊόντα της, ενώ 
προχώρησε και στην ίδρυση στην περιοχή αυτή δικού της 
καταστήματος παιδικών υποδημάτων, πράγμα που δυσα- 
ρέστησε την αιτούσα. 

Η αιτούσα ισχυρίζεται ότι η εκ μέρους της καθ’ ής κα¬ 
ταγγελία της σύμβασης συνεργασίας τους, συνιστά κατα¬ 
χρηστική εκμετάλλευση της μεταξύ τους υφιστάμενης 
σχέσης οικονομικής εξάρτησης και συγκεκριμένα αδικαιο¬ 
λόγητη διακοπή υφιστάμενης μακροχρόνιας συνεργασίας 
και ζητεί την παύση της άρνησης πώλησης για την απο¬ 
τροπή ανεπανόρθωτης βλάβης της. 

Από κανένα όμως αποδεικτικό στοιχείο προέκυψε ότι 
συντρέχουν οι παραπάνω αναφερθείσες προϋποθέσεις 
που θεμελιώνουν παραβίαση της διατάξεως του άρθρου 
2α του Ν. 703/1977, όπως ισχύει σήμερα, για τους παρα¬ 


κάτω λόγους: 

1) δεν αποδείχθηκε ύπαρξη σχέσης οικονομικής εξάρ¬ 
τησης μεταξύ καθ’ ής και αιτούσης. Ουδαμώς προέκυψε 
ότι η αιτούσα, κατά το χρονικό διάστημα των είκοσι (20) 
περίπου μηνών που διήρκεσε η συνεργασία της με την 
καθ’ ής, προέβη σε κάποιες σημαντικές επενδύσεις ειδικά 
για την εμπορία παιδικών υποδημάτων, αφού, όπως προέ¬ 
κυψε, τα υποδήματα ΟοοοάίΙίηο της καθ’ ής συμμετείχαν 
σε ποσοστό μόλις 5% έως 8% στις συνολικές πωλήσεις 
υποδημάτων της αιτούσας, οι οποίες με τη σειρά τους 
αποτελούν το 60% του συνολικού κύκλου εργασιών του 
καταστήματος της αιτούσας, ούτε η στροφή της σε κάποιο 
ανταγωνιστή προυΠοθέτει τέτοιες επενδύσεις. Επίσης 
δεν προέκυψε ότι υπάρχει κίνδυνος για την αιτούσα να μη 
μπορεί να παραμείνει ανταγωνιστική, δοθέντος ότι κανέ¬ 
νας από τους ανταγωνιστές της προσφέρει όλο το φάσμα 
των υποδημάτων όλων των κατασκευαστών, αλλά μόνο 
ορισμένων. Παραλλήλως, η αιτούσα, όπως προέκυψε, 
μπορούσε το τελευταίο χρονικό διάστημα που ανεφύησαν 
οι διαφορές της με την καθ' ής, να μειώσει τις ποσότητες 
των αγορών της από την καθ’ ής, χωρίς να μειωθεί ο συνο¬ 
λικός όγκος συναλλαγών της σε παιδικά υποδήματα. Ανε¬ 
ξαρτήτως όμως όλων αυτών δεν πιθανολογήθηκε επεί¬ 
γουσα περίπτωση προς αποτροπήν άμεσα επικείμενου 
κινδύνου ανεπανόρθωτης βλάβης στην αιτούσα ή στο δη¬ 
μόσιο συμφέρον, από τη διακοπή της συνεργασίας της με 
την καθ’ ής, όχι μόνο διότι η αιτούσα αναπληρώνει σε ικα¬ 
νοποιητικό βαθμό τις πωλήσεις παιδικών υποδημάτων 
ΟτοοοάίΙίπο, τα οποία έπαυσε να πωλεί η καθ’ ής, αγοράζο¬ 
ντας και προμηθευόμενη παιδικά υποδήματα άλλων εται¬ 
ριών, αλλά και γιατί η ενδεχόμενη οικονομική ζημία της (αν 
αποδειχθεί τοιαύτη) θα αποκατασταθεί οπωσδήποτε από 
την καθ’ ής που είναι, όπως αποδείχθηκε, απολύτως φε¬ 
ρέγγυα. 

Μετά από αυτά πρέπει ν’ απορριφθεί η κρινόμενη αί¬ 
τηση ως ουσιαστικά αβάσιμη, 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπει την από 29 Φεβρουάριου 1996 αίτηση της 
εταιρίας με την επωνυμία «ΖΟΥΖΟΥ ΑΝΩΝΥΜΗ ΕΜΠΟ¬ 
ΡΙΚΗ ΚΑΙ ΕΙΣΑΓΩΓΙΚΗ ΕΤΑΙΡΙΑ ΠΑΙΔΙΚΩΝ ΕΙΔΩΝ ΚΑΙ 
ΕΝΔΥΜΑΤΩΝ» κατά της εταιρίας με την επωνυμία «ΚΡΟ- 
ΚΟΛΑΝΤ» ΑΒΕΕ. 

Η απόφαση εκδόθηκε στις 11 Απριλίου 1996 και να δη- 
μοσιευθεί στην Εφημερίδα της Κυβερνήσεως. 

Ο Εισηγητής Ο Προεδρεύων 

ΑΝΔΡΕΑΣ ΚΙΤΣΟΣ ΝΙΚΟΛ. ΣΑΚΕΛΛΑΡΟΠΟΥΛΟΣ 

Η Γραμματέας 

ΑΛΕΞΑΝΔΡΑ-ΜΑΡΙΑ ΤΑΡΑΜΠΙΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


